ธีร์ อริยฤทธิ์วิกุล

ธีร์ อริยฤทธิ์วิกุล (นามเดิม ปณต บุญก่อ; เกิด 8 กุมภาพันธ์ พ.ศ. 2531) น็อต เคยใช้ชื่อว่า อัครณัฐ อริยฤทธิ์วิกุล เป็นนักแสดงและพิธีกรชาวไทย
ธีร์เป็นบุตรของ วรรณกวินท์ อริยฤทธิ์วิกุล และ พรทิพย์ บุญก่อ จบการศึกษาระดับมัธยมจากโรงเรียนอัสสัมชัญ จบการศึกษาระดับปริญญาตรีจากคณะวิทยาศาสตร์การกีฬา จุฬาลงกรณ์มหาวิทยาลัย กลุ่มวิชาโค้ชและจิตวิทยาการกีฬา เริ่มเข้าวงการจากการเข้ารอบ 50 คน หนุ่มโสดคลีโอปี 2009 ผลงานล่าสุด คือ ภาพยนตร์เรื่อง "ทองสุก 13" รับบท แจ็ค

**ผลงาน**

**มิวสิกวิดีโอ**

**ละครโทรทัศน์**
 วัยป่วน ก๊วนล่าฝัน (2553)- มหาชน เดอะชีรี่ส์ ช่อง 3 (2554)- เซน...สื่อรักสื่อวิญญาณ (รับเชิญตอน เพื่อนข้างห้อง) 25 พฤศจิกายน 2554- จุดนัดภพ (รับเชิญตอน คดีปริศนาของหมวดบู๊ (1), คดีปริศนาของหมวดบู๊ (2) ) 15 ธันวาคม 2555- ใต้ร่มใบภักดิ์ รับบทเป็น ไววิทย์ (2556)- เกมริษยา (Office Syndrome) รับบทเป็น ภาคิน เชี่ยวชาญกิจ (น็อต) (2557)- Ugly Duckling รักนะเป็ดโง่ ตอน Perfect Match แฟนฉัน! รับประกันความเพอร์เฟ็กต์ รับบทเป็น ริว (2558)- อัศจรรย์คุณครูเทวดา รับบท คุณครูทัศ (2558)
*มิติรัก ผ่านเลนส์สองเราบนผิวโลก พีพีทีวี (2559) รับบท นนท์- ก๊วนสืบหลังเลิกเรียน รับบทเป็น ครูสมาน (2561)- นายยิ้มมะยมหวาน ช่อง 3 (2562)
*บุษบาลุยไฟ ไทยพีบีเอส รับบทเป็น เนตร (2566)

**ภาพยนตร์**

**พิธีกร**
 พิธีกรรายการ TEEN O’CLOCK ทางTRUE MUSIC ช่อง 56- พิธีกรรายการ BANGKOKSEOUL ช่อง 5- พิธีกรรายการ Bang room ทาง BANG CHANNEL- พิธีกรรายการ WAKE CLUB ช่อง 5- พิธีกรรายการ iStudio True moveH 3G ช่องทรูอินไซด์- พิธีกรรายการ ดวลวาทะ The Arena Thailand ซีซั่น 2- พิธีกรรายการ follow me ช่อง 5- พิธีกรรายการ whappening ช่อง one hd- พิธีกรรายการ รถโรงเรียน ช่อง จีเอ็มเอ็ม 25- พิธีกรรายการ Voice Master เสียง สื่อ คิด ช่อง Voice TV- พิธีกรรายการ 25 ให้ ช่อง จีเอ็มเอ็ม 25- พิธีกรรายการ เชฟชนเชฟ ช่อง Thai PBS- พิธีกรรายการ The First Ultimate ช่อง PPTV 10.00-11.00 น.

**กรณีทำร้ายร่างกาย**
ในวันที่ 6 พฤศจิกายน 2559 ในสื่อสังคมออนไลน์ได้มีการเผยแพร่วิดีโอที่ธีร์กำลังทำร้ายชายคนหนึ่งจนได้รับบาดเจ็บบริเวณใบหน้าด้วยความโกรธและยังบังคับชายคนนั้นให้กราบรถด้วย ซึ่งสาเหตุเกิดจากการที่ชายคนดังกล่าวได้ขับรถจักรยานยนต์เฉี่ยวชนรถยนต์ของธีร์จนไฟท้ายด้านซ้ายแตก เหตุการณ์ดังกล่าวทำให้เกิดเสียงวิพากษ์วิจารณ์ในแง่ลบถึงการกระทำของธีร์ และเป็นที่มาของวลี "กราบรถกู" หลังจากเหตุการณ์เขาจึงได้รับฉายาว่า "น็อต กราบรถกู" ส่งผลให้จีเอ็มเอ็มทีวี ซึ่งเป็นต้นสังกัดยกเลิกสัญญาการเป็นพิธีกรและนักแสดงในวันที่ 7 พฤศจิกายน 2559 สถานีโทรทัศน์ไทยพีบีเอสประกาศระงับการออกอากาศผลงานของธีร์ทั้งหมด รวมไปถึงสมัชชานักจัดรายการข่าววิทยุโทรทัศน์หนังสือพิมพ์แห่งประเทศไทยที่ได้มีการยึดรางวัลคนไทยตัวอย่างประจำปี 2559 คืน
ต่อมาในวันที่ 27 พฤศจิกายน 2559 ธีร์ได้เข้าพิธีอุปสมบท ณ ศูนย์วิปัสสนาสากลไร่เชิญตะวัน จังหวัดเชียงราย โดยมีพระมหาวุฒิชัย วชิรเมธี เป็นพระอุปัชฌาย์ นับเป็นการบวชครั้งที่สองหลังจากการบวชครั้งแรกเมื่อวันที่ 1 พฤศจิกายน 2553 และได้ลาสิกขาในวันที่ 14 ธันวาคม 2559 ซึ่งธีร์ได้ให้เหตุผลว่าไม่มีเจตนาหลบหนีคดี แค่อยากบวชเรียนเท่านั้น
วันที่ 16 พฤษภาคม 2560 คู่กรณีที่เคยถูกธีร์ทำร้ายจนบาดเจ็บพร้อมกับแม่ของเขาได้ออกรายการ ต่างคนต่างคิด ทางช่องอมรินทร์ทีวี ยืนยันว่าไม่เคยได้รับการเยียวยาจากทางธีร์ ไม่เคยแม้แต่มาเยี่ยมหรือโทรศัพท์หาสักครั้ง
เมื่อวันที่ 24 พฤษภาคม 2560 ธีร์เดินทางมาศาลอาญากรุงเทพใต้ เพื่อไกล่เกลี่ยข้อพิพาทคดีทำร้ายร่างกายคู่กรณีที่ขี่รถจักรยานยนต์เฉี่ยวชนกับรถมินิคูเปอร์ของธีร์ โดยทางคู่กรณีของธีร์เดินทางเข้ายื่นคำร้องขอเป็นโจทย์ร่วมกับอัยการ ฟ้องร้องธีร์คดีทำร้ายผู้อื่นจนได้รับอันตรายสาหัส ซึ่งคู่กรณี กล่าวว่า เตรียมทำจมูกรอบที่ 3 เนื่องจากจมูกยังเบี้ยวจากเหตุที่ถูกธีร์ทำร้ายร่างกาย โดยที่ผ่านมาไม่เคยได้รับเงินค่าชดเชยจากเหตุการณ์ที่เกิดขึ้น สุดท้ายการไกล่เกลี่ยระหว่างธีร์กับคู่กรณี จบลงด้วยดี โดยธีร์เสนอช่วยเหลือค่าทำจมูกใหม่ 1.8 แสนบาท ให้กับคู่กรณีและธีร์ขอโอกาสกลับเข้ามาทำงานในวงการอีกครั้ง พร้อมยกกรณีดังกล่าวเป็นอุทาหรณ์ 

**อ้างอิง**
หมวดหมู่:นิสิตเก่าคณะวิทยาศาสตร์การกีฬา จุฬาลงกรณ์มหาวิทยาลัย
หมวดหมู่:นักแสดงชายชาวไทย
หมวดหมู่:บุคคลจากโรงเรียนอัสสัมชัญ